Medijalni longitudinalni fascikulus

## Anatomija 
MLF je glavni intersegmentni trakt moždanog stabla. Proteže se preko dorzalnog tegmentuma sva tri dijela moždanog stabla, a kaudalno doseže i do gornjih cervikalnih nivoa kičmene moždine.

Silazna vlakna nastaju iz *superior colliculus* u rostralnom srednjem mozgu (za vizualne reflekse), pomoćnih okulomotornih jezgara u rostralnom srednjem mozgu za vizualno praćenje i pontske retikularne formacije, koja olakšava tonus ekstenzornih mišića. |Uzlazni putevi nastaju iz vestibularnog jezgra i završavaju u okulomotornom jezgru (okulomotornog živca, CN III), trohlearnom jezgru (trohlearnog živca, CN IV) i abducens jezgru (abducens živca, CN VI).
 
### Struktura 
Sadrži intersticijsko jezgro Cajala  i rostralno intersticijsko jezgro (riMLF) (vertikalni centar pogleda).
 
### Putevi 
#### Horizontalni konjugirani pogled 
Paramedijalna pontinska retikularna formacija (PMPRF) uključena je u koordinaciju horizontalnih konjugiranih pokreta oka i sakada. Da bi to postigla, osim što projektuje u ibsilateralno abducens jezgro, PMPRF projektuje vlakna kroz MLF u kontralateralno okulomotorno jezgro (tačnije, one od njegovih motornih neurona koji inerviraju medijalni rektusni mišić).
 
#### Intersticijsko jezgro Cajala 
Intersticijsko jezgro Cajala prima neke ascendentne aferentne impulse iz vestibularnih jezgara putem MLF-a; jezgro zauzvrat projicira silazne eferentne impulse putem MLF-a nazad do (superiornog i medijalnog) vestibularnih jezgara, kao i do svih nivoa kičmene moždine.
 
#### Perihipoglosalna jezgra 
Tri perihipoglosalna jezgra projiciraju eferentne nerve ka tri jezgra kranijalnog nerva koja kontrolišu vanjske očne mišiće putem MLF-a.
 
#### Medijalni vestibulospinalni trakt 
Vestibulocerebelum prima vestibulocerebelarna vlakna iz vestibularnih jezgara, a zatim se projicira nazad u vestibularna jezgra kako bi uticao na medijalni vestibulospinalni trakt (MVST). MVST se zatim projiciras bilateralno na cervikalni i gornji toraksni nivo kičmene moždine, kako bi kontrolirao pokrete glave/vrata, odnosno kako bi koordinirao pokrete glave i očiju. U cervikalnoj kičmenoj moždini, spušta se kao komponenta *silaznog* MLF-a. Ovo je obično povezano s nevoljnim trzajima pokretima očiju (nistagmusom) abducirajućeg oka, sindromom koji se naziva internuklearna oftalmoplegija. Ovo se manifestuje kao nistagmus i diplopija. Druge demijelinizirajuće bolesti, kao i određene neoplazme i moždani udari, također mogu uzrokovati iste simptome.

## Historija 
Godine 1846, neurolog Benedict Stilling je prvi put nazvao medijalni longitudinalni fascikulus *akustikus*. Nakon toga je Theodor Meynert 1872. godine to nazvao "posteriornim" (stražnjim). 1891. Heinrich Schutz je odabrao naziv *dorzalni* da opiše longitudinalni snop. Ovaj naziv se zadržao uprkos tome što su drugi autori pokušali dalje preimenovanje (Ramon y Cajal-ov *periependimalni*.  1904. godine, Theodor Ziehen-ov *nubecula dorsalis* 1913. godine). Konačno, Wilhelm His Stariji je promijenio naziv u *medijalni* kako bi se uskladio s Bazelskom nomenklaturom.

## Dodatne slike 

File:Gray680.png|Raskrižavanje piramida.

 
## Također pogledajte 
* Listingov zakon
 
## Reference 
## Vanjski linkovi 
*  - "Brainstem, Cranial Nerve Nuclei, Sagittal Section, Medial View"
* https://web.archive.org/web/20091021004541/http://isc.temple.edu/neuroanatomy/lab/atlas/papc/

Kategorija:Moždano stablo
Kategorija:Putevi centralnog nervnog sistema